Heie Treier

Heie Marie Treier (15. jaanuar 1963 Tartu – 21. jaanuar 2026) oli eesti kunstiteadlane. 

Treier sündis Tartus, õppis Tartu Ülikoolis ja Eesti Kunstiakadeemias ning täiendas end Kesk-Euroopa Ülikoolides Prahas ja Budapestis. Ta kaitses magistri- ja doktorikraadi kunstiteaduses ning töötas aastakümneid kunstiajaloolase ja õppejõuna, sealhulgas Tallinna Ülikoolis ja BFMi kunstiajaloo õppejõuna. Ta oli kunstiajakirja Kunst.ee taasilmumise eestvedaja ja esimene peatoimetaja, töötas kirjastuses Kunst, oli seotud Eesti Kunstnike Liidu tööga ning tegutses ka kuraatori ja kontseptuaalse kunstnikuna.

Treieri uurimistöö keskmes olid 20.–21. sajandi kunst, ühiskondlike paradigmamuutuste peegeldused kunstis, monumendid ja visuaalkultuur. Ta kureeris näitusi, kirjutas ning pühendus aastaid arhitekt Louis Kahni loomingu uurimisele, töötades tema arhiivis Philadelphias.

Teoseid
Heie Marie Treier, Sigrid Abiline. "Kunstiajalugu gümnaasiumile I". Tallinn: Maurus. 2018

 Tunnustus 
 2003 Ervin Pütsepa preemia (monograafia "Pärsimägi. Võrumaa - Tartu - Pariis")
 2004 Kristjan Raua preemia (kunstiajakirja kunst.ee käivitamise ja arendamine laiapõhjaliseks visuaalkultuuri väljaandeks. 2003. aastal ilmus ka tema kirjutatud Karl Pärsimäe monograafia)
 2019 Kristjan Raua preemia (koos Arne Maasikuga, põhjalik ja pühendunud uurimistöö Louis Kahni arhitektuurist ja selle puutepunktidest Saaremaa keskaegse kindlusarhitektuuriga)

 Isiklikku 
Tema isa oli kirjandusloolane ja teatrikriitik Elem Treier.

Viited

Välislingid

Kategooria:Eesti kunstiajaloolased
Kategooria:Eesti kunstiteadlased
Kategooria:Tartu Ülikooli ajalooteaduskonna vilistlased
Kategooria:Sündinud 1963
Kategooria:Surnud 2026